Temeljem članaka 49. Statuta Grada Makarske („Glasnik Grada Makarske″ br. 8/09, 13/09, 2/13, 8/13 i 9/13- pročišćeni tekst), Gradonačelnik Grada Makarske dana 17. studenog 2015. godine d o n o s i

**ZAKLJUČAK**

**o utvrđivanju prijedloga**

**Odluke o obustavi isplate sredstava za redovito godišnje financiranje**

**iz Proračuna Grada Makarske**

**Članak 1.**

Utvrđuje se prijedlog Odluke o obustavi isplate sredstava za redovito godišnje financiranje iz Proračuna Grada Makarske, te se predlaže Gradskom vijeću na usvajanje iste.

**Članak 2.**

Ovaj Zaključak stupa na snagu danom donošenja.

Klasa: 402-01/15-00/4

Ur.broj: 2147/05-04-12/1-15-1

Makarska, 17. studenog 2015.g. GRADONAČELNIK

Tonći Bilić,ing.,v.r.

Na temelju člana 41. stavka 5. zakona o financiranju političkih aktivnosti i izborne promidžbe („Narodne novine“ br. 24/11, 61/11, 27/13, 48/13-pročišćeni tekst i 02/14 – Odluka Ustavnog suda Republike Hrvatske) i članka 36. Statuta Grada Makarske ("Glasnik Grada Makarska", br.8/09,13/09, 2/13, 8/13 i 9/13- pročišćeni tekst), a na prijedlog Državnog izbornog povjerenstva Republike Hrvatske KLASA: 402-10/14-03/83, URBROJ:507/20-15-6 i KLASA: 402-10/14-03/65, URBROJ: 507/20-15-5 oba od 03. rujna 2015.g., Gradsko vijeće Grada Makarske na \_\_\_ sjednici održanoj dana \_\_\_\_ 2015.g., donijelo je

**ODLUKU**

**o obustavi isplate sredstava za redovito godišnje financiranje**

**iz Proračuna Grada Makarske**

**Članak 1.**

Obustavlja se isplata sredstava za redovito godišnje financiranje iz proračuna Grada Makarske raspoređenih Odlukom o rasporedu sredstava političkim strankama iz Proračuna Grada Makarske u 2015.godini („Glasnik Grada Makarske“ br.2/15) i to:

* Hrvatskom pravaškom bratstvu – HPBRATSTVO i
* Agendi mladih demokrata –AMD.

**Članak 2.**

Obustava isplate iz članka 1. ove Odluke traje do dostave godišnjeg financijskog izvještaja, a iznos isplate umanjuje se razmjerno vremenskom razdoblju zakašnjenja dostave.

Obvezuje se Upravni odjel za financije i proračun Grada Makarske za provedbu ove Odluke.

**Članak 3.**

Ova Odluka stupa na snagu osmog dana od dana objave u „Glasniku Grada Makarske“.

KLASA:402-01/15-00/4 Predsjednica

URBROJ:2147/05-04-12/1-15- 2 Gradskog vijeća

Makarska, \_\_\_\_\_ 2015.g. Grada Makarske

Jagoda Martić, dipl.ing.kemije

**OBRAZLOŽENJE**

**PRAVNI OSNOV**

Pravni osnov za donošenje Odluke sadržan je u članku 41. stavak 5. Zakona o financiranju političkih aktivnosti i izborne promidžbe („Narodne novine“ br. 24/11, 61/11, 27/13, 48/13-pročišćeni tekst i 02/14 – Odluka Ustavnog suda Republike Hrvatske) koji propisuje da Odluku o obustavi isplate za godišnje financiranje iz proračuna jedinice lokalne i područne (regionalne) samouprave na prijedlog Državnog izbornog povjerenstva ***donosi*** predstavničko tijelo jedinice lokalne i područne (regionalne) samouprave (u daljnjem tekstu: - predstavničko tijelo).

**RAZLOG DONOŠENJA ODLUKE**

Državno izborno povjerenstvo RH izvršilo je nadzor nad objavom podataka o financiranju političkih stranaka te je utvrdilo da političke stranke:

* Hrvatsko pravaško bratstvo – HPBRATSTVO, OIB: 3600004332
* Agenda mladih demokrata –AMD, OIB: 89916820752

nisu dostavile svoja godišnja financijska izvješća do zakonom predviđenog roka, 02. ožujka 2015.g..

Temeljem gore navedenog i prijedloga Državnog izbornog povjerenstva Republike Hrvatske KLASA: 402-10/14-03/83, URBROJ:507/20-15-6 i KLASA: 402-10/14-03/65, URBROJ: 507/20-15-5 oba od 03. rujna 2015.g. obustavlja se isplata sredstava za redovno godišnje financiranje navedenih stranaka do dostave godišnjeg financijskog izvještaja Državnom izbornom povjerenstvu.

**POSTUPANJE PO ODLUCI**

Ova Odluka dostaviti će se Državnom izbornom povjerenstvu kao dokaz da se po nalogu postupilo, te Upravnom odjelu za financije i proračun Grada Makarske koji će umanjiti iznos isplate sredstava razmjeno vremenskom razdoblju zakašnjenja dostave izvješća.

**Gradonačelnik**

**Tonći Bilić, ing.**