Temeljem članaka 49. Statuta Grada Makarske („Glasnik Grada Makarske″ br. 8/09, 13/09, 2/13, 8/13 i 9/13- pročišćeni tekst), Gradonačelnik Grada Makarske dana 17. studenog 2015. godine d o n o s i

**ZAKLJUČAK**

o utvrđivanju prijedloga

Javnog poziva za predlaganje kandidata

za članove Savjeta mladih Grada Makarske i njihovih zamjenika

**Članak 1.**

Utvrđuje se prijedlog Javnog poziva za predlaganje kandidata

za članove Savjeta mladih Grada Makarske i njihovih zamjenika, te se predlaže Gradskom vijeću na usvajanje istog.

**Članak 2.**

Ovaj Zaključak stupa na snagu danom donošenja.

Klasa: 021-01/15-10/24

Ur.broj: 2147/05-05-12/1-15-1

Makarska, 17. studenog 2015.g. GRADONAČELNIK

Tonći Bilić,ing.,v.r.



Na temelju članka 6. Odluke o osnivanju Savjeta mladih Grada Makarske ("Glasnik Grada Makarske" br.5/15) Gradsko vijeće Grada Makarske na objavljuje

**J A V N I P O Z I V**

za predlaganje kandidata

za članove Savjeta mladih Grada Makarske i njihovih zamjenika

1. Pokreće se postupak za izbor članova Savjeta mladih Grada Makarske i njihovih zamjenika.

*Savjet mladih je savjetodavno tijelo Grada Makarske koje se osniva s ciljem aktivnog sudjelovanja mladih u odlučivanju o upravljanju javnim poslovima od interesa i značaja za mlade, aktivnog uključivanja mladih u javni život te informiranje i savjetovanja mladih u gradu Makarskoj.*

Izrazi koji se koriste u ovom javnom pozivu, a imaju rodno značenje koriste se neutralno i odnose se jednako na muški i ženski spol.

1. Savjet mladih Grada Makarske broji 7 članova, koji se biraju na vrijeme od tri godine.

*U Savjet mladih Grada Makarske mogu biti birane osobe s prebivalištem ili boravištem na području grada Makarske, u dobi od navršenih 15 do navršenih 30 godina života.*

1. Pravo predlaganja kandidata za članove Savjeta mladih Grada Makarske i njihovih zamjenika imaju udruge koje su sukladno statutu ciljano i prema djelatnostima opredijeljene za rad s mladima i za mlade, učenička vijeća, studentski zborovi, pomladci političkih stranaka, sindikalnih ili strukovnih organizacija u Republici Hrvatskoj i neformalne skupine mladih.

Kada je predlagatelj kandidature neformalna skupina mladih, ona mora biti skupina od

najmanje 30 mladih.

1. Prijedlozi kandidata za članove Savjeta mladih Grada Makarske i njihovih zamjenika podnose se pismeno (na posebnom obrascu koji se nalazi na web stranicama Grada Makarske, a može se preuzeti i u pisarnici Grada Makarske), sa slijedećim podacima:

* naziv i sjedište ovlaštenog predlagatelja
* ime i prezime, datum i godinu rođenja te adresu prebivališta ili boravišta kandidata
* obrazloženje kandidature
* životopis kandidata

Prijedlog mora biti potpisan od strane ovlaštene osobe predlagatelja i ovjeren pačetom.

Kada je predlagatelj kandidate neformalna skupina mladih kandidatura mora, osim podataka o kandidatu, sadržavati i podatke o svim predlagateljima *(ime i prezime,* *datum i godinu rođenja te adresu prebivališta*).

1. Predlagatelj je dužan uz prijedlog priložiti:

* dokumentaciju iz koje je vidljivo da kandidati ispunjavaju uvjete iz točke 2. ovog poziva *(uvjerenje Policijske uprave o prebivalištu ili boravištu kandidata ne starije od šest mjeseci te presliku rodnog lista ili domovnice kandidata*).
* dokumentaciju iz koje je vidljivo da predlagatelj ispunja uvjete iz točke 3. ovog poziva (izvadak iz odgovarajućeg registra udruga, ne starije od šest mjeseci).

1. Nepravovremeni i nepotpuni prijedlozi neće se uzimati u razmatranje.
2. Prijedlozi kandidata i njihovih zamjenika za Savjet mladih Grada Makarske s obrazloženjima i odgovarajućom dokumentacijom predaju se neposredno u pisarnici Grada Makarske ili putem pošte na adresu:

**GRADSKO VIJEĆE**

**Grada Makarske**

**ODBOR ZA IZBOR I IMENOVANJA**

**Makarska**

Obala Kralja Tomislava broj 1,

s naznakom:

„**Prijedlog kandidata za izbor članova Savjeta mladih Grada Makarske i njihovih zamjenika“**

**NE OTVARAJ**

Klasa:021-01/15-10/24

Ur.broj: 2147/05-04-12/1-15-2

Makarska, \_\_\_\_\_\_\_\_\_ 2015.g.

**Predsjednica Gradskog vijeća**

**Jagoda Martić, dipl. ing. kemije**

**POSTUPAK IZBORA**

Nakon zaprimanja kandidatura za članove i zamjenike članova Savjeta mladih, Odbor za

izbor i imenovanje Gradskog vijeća Grada Makarske *(u daljnjem tekstu: Odbor)* obavlja provjeru formalnih uvjeta prijavljenih kandidata te u roku od 15 dana od isteka roka za podnošenje prijava, sastavlja izvješće o provjeri formalnih uvjeta te utvrđuje popis važećih kandidatura.

Izvješće o provjeri formalnih uvjeta i popis važećih kandidatura Odbor dostavlja Gradskom

vijeću te ih objavljuje na web stranicama Grada Makarske.

Gradsko vijeće na prvoj sjednici nakon objave popisa važećih kandidatura, po postupku

propisanom Poslovnikom Gradskog vijeća, tajnim glasovanjem bira članove i zamjenike članova Savjeta mladih.

Glasovanje se obavlja na glasačkim listićima ovjerenim pečatom Gradskog vijeća.

Važeći je onaj glasački listić na kojem su zaokruženi brojevi ispred imena i prezimena

najviše 7 (sedam) kandidata.

Za članove Savjeta mladih izabrani su kandidati od rednog broja 1. do rednog broja 7. na

rang listi najviše dobivenih glasova.

U slučaju da nije moguće izabrati Savjet mladih zbog dva ili više kandidata s jednakim

brojem glasova, glasovanje se ponavlja za izbor kandidata do punog broja članova Savjeta mladih, između onih kandidata koji u prvom krugu nisu izabrani jer su imali jednak broj glasova.

Glasovanje se ponavlja dok se ne izaberu svi članovi Savjeta mladih.

Rezultati izbora za članove i zamjenike Savjeta mladih objavljuju se na web stranicama

Grada Makarske.